**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/8532-1/2021.

**118/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**Sportcsarnok használatára vonatkozó bérleti szerződés megszüntetés és új szerződés kötés az Abigél Alapfokú Művészeti Iskola és Gimnáziummal**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

Jóváhagyom a határozat mellékleteit képező alábbi dokumentumokat:

1. Városi Kincstár és a Fedics Mihály Alapfokú Művészeti Iskola (székhelye: 4343 Bátorliget, Petőfi út 2.) között a Tiszavasvári, Petőfi u. 1. sz. alatti Sportcsarnok épületének használata tárgyában, 2019. szeptember 1. napjától létrejött bérleti szerződést megszüntető okiratot az 1. sz. melléklet szerinti tartalommal.
2. Városi Kincstár és az **Abigél Általános Iskola, Alapfokú Művészeti Iskola, Szakgimnázium, Gimnázium, Kollégium, Technikum és Szakképző Iskola** (székhelye: 4400 Nyíregyháza, Tünde utca 10/a.) közötti bérleti szerződést, mely 2021. szeptember 1. napjától jön létre, a határozat 2. sz. melléklete szerinti tartalommal.

A döntésről tájékoztatom a Városi Kincstár igazgatóját, és felkérem, hogy gondoskodjon az okiratok aláírásáról.

**INDOKOLÁS**

A Pénzügyi és Ügyrendi Bizottság a 100/2019. (IV. 30.) PÜB határozatával jóváhagyta a Városi Kincstár és a Fedics Mihály Alapfokú Művészeti Iskola (székhelye: 4343 Bátorliget, Petőfi út 2.) között a Tiszavasvári, Petőfi u. 1. sz. alatti Sportcsarnok épületének használata tárgyában, 2019. szeptember 1. napjától hatályba lépő bérleti szerződést.

A szerződés alapján a bérleti jogviszony 2019.09.01. napjától határozatlan időtartamra jött létre a szerződő felek között.

**A bérlő által fizetendő bérleti díj összesen havi bruttó 80.000.-Ft (bruttó Nyolcvanezer forint).**

Az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 16. § (5) bekezdés g) pontja értelmében a vagyonkezelő a vagyonkezelési jog gyakorlása során azon bérbeadásokat, amelyek esetén a bérlet időtartama hosszabb 12 hónapnál, vagy az egy évben esedékes bérleti díj nettó összege eléri, vagy meghaladja az 500.000 Ft-ot, köteles előzetes jóváhagyásra a pénzügyi feladatokat ellátó bizottság elé terjeszteni.

Az iskola részéről 2021. április hónapban megkeresés érkezett a Városi Kincstár igazgatójához, hogy a Fedics Mihály Alapfokú Művészeti Iskola 2021. szeptember 1. napjától beolvad az Abigél Alapfokú Művészeti Iskola és Gimnáziumba, így a fenti szerződés megszüntetése, valamint új szerződés megkötése válik szükségessé.

A megszüntető okiratot, és az új szerződést jelen határozat mellékletei tartalmazzák.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. április 29.

 **Szőke Zoltán**

 **polgármester**

118/2021. polgármesteri határozat 1. sz. melléklete

**HELYISÉGBÉRLETI SZERZŐDÉS**

**KÖZÖS MEGEGYEZÉSSEL TÖRTÉNŐ MEGSZÜNTETÉSE**

mely létrejött **egyrészről:**

**Városi Kincstár Tiszavasvári** (székhely: 4440 Tiszavasvári, Báthory u. 6., adószám: 15445964-2-15, bankszámla szám: 11744144-15445964-00000000; képviseli: Huri-Szabó Szilvia igazgató) **(mint Bérbeadó)**

**másrészről:** Fedics Mihály Alapfokú Művészeti Iskola **(székhelye: 4343 Bátorliget, Petőfi út 2., képviseli: Dr. Nagy Zoltán Dénes igazgató, OM azonosító szám: 101 560, adóigazgatási azonosító száma: 18803310-1-15, bankszámlaszáma: 68800099-13005081, statisztikai számjele: 18803310-8520-599-15 (továbbiakban: Bérlő),**

**(együtt: szerződő felek)**

között a 118/2021. (IV. 29.) hat. alapján az alulírott napon és helyen az alábbi feltételekkel:

1. Előzmény

A Szerződő felek tényként rögzítik, hogy egymással 2019.05.09-én bérleti szerződést kötöttek a Városi Kincstár vagyonkezelésében lévő, Tiszavasvári Város Önkormányzata tulajdonában levő 4440 Tiszavasvári, Petőfi utca 1. szám alatti Tiszavasvári Sportcsarnok épület (játéktér, öltözők), (továbbiakban együtt: bérlemény) bérbeadására, alapfokú táncoktatás tartása céljából.

1. Megállapodás
	1. A Szerződő felek megállapodnak, hogy a bérleti szerződést közös megegyezéssel jelen Megállapodás aláírásával 2021augusztus 31. napjával megszüntetik.
	2. A Szerződő felek tényként rögzítik, hogy a bérlemény vonatkozásában jelen megállapodás aláírásával egyidejűleg, külön megállapodásban újra szerződést kötnek a Bérlő jogutód intézményével.
	3. A Bérbeadó kijelenti, hogy a Bérlemény állagromlásából eredően a Bérlővel szemben követelése nem áll fenn.
2. Záró rendelkezések

3.1.A Szerződő felek rögzítik, hogy egymással teljes körűen elszámoltak, a bérleti jogviszonyból eredően egymással szemben semmilyen követelésük nem áll fenn.

3.2. Jelen megállapodásban nem szabályozott kérdésekben a Polgári Törvénykönyvről szóló ***2013. évi V. törvény*** rendelkezései, a nemzeti vagyonról szóló ***2011. évi CXCVI. törvény***, valamint a vonatkozó egyéb hatályos jogszabályi rendelkezések az irányadóak.

A Szerződő felek a jelen három, egymással mindenben megegyező példányban készült szerződést, melyből egy példány a bérlőt, kettő példány a bérbeadót illet meg, együttesen elolvasták, értelmezték, és mint akaratukkal mindenben megegyezőt az aláírásra, valamint nyilatkozattételre jogosult képviselőik jóváhagyólag írják alá.

**Kelt.:** Tiszavasvári, 2021……………… Nyíregyháza, 2021. ……………………

|  |  |
| --- | --- |
| *………………………………………***Városi Kincstár***Bérbeadó képviseletében*Huri-Szabó Szilviaigazgató*P. H.* | ………………………………………**Fedics Mihály Alapfokú Művészeti Iskola***Bérlő képviseletében*Dr. Nagy Zoltán Dénes igazgató*P. H.* |

118/2021. polgármesteri határozat 2. sz. melléklete

**HELYISÉGBÉRLETI SZERZŐDÉS**

mely létrejött **egyrészről:**

**Városi Kincstár Tiszavasvári** (székhely: 4440 Tiszavasvári, Báthory u. 6., adószám: 15445964-2-15, bankszámla szám: 11744144-15445964-00000000; képviseli: Huri-Szabó Szilvia igazgató) **(mint Bérbeadó)**

**másrészről: Abigél Általános Iskola, Alapfokú Művészeti Iskola, Szakgimnázium, Gimnázium, Kollégium, Technikum és Szakképző Iskola** (székhelye: 4400 Nyíregyháza, Tünde utca 10/a., képviseli: Bereczki Éva igazgató, OM azonosító szám: 102 703, adóigazgatási azonosító száma: 18805312-1-15, bankszámlaszáma: 68800099-11037888, statisztikai számjele: 18805312-8559-599-15) **(továbbiakban: Bérlő),**

**(együtt: szerződő felek)**

között az alulírott napon és helyen az alábbi feltételekkel:

**1.** A bérbeadó a jelen szerződés alapján a bérlő részére - annak kérelme alapján – rendszeres jelleggel bérbe adja, a bérlő pedig bérbe veszi a Városi Kincstár vagyonkezelésében lévő, Tiszavasvári Város Önkormányzata tulajdonában levő 4440 Tiszavasvári, Petőfi utca 1. szám alatti Tiszavasvári Sportcsarnok épületét (játéktér, öltözők), (továbbiakban együtt: bérlemény), alapfokú táncoktatás tartása céljából.

A jelen szerződés alapján a bérleti jogviszony 2021.09.01. napjától határozatlan időtartamra jön létre a szerződő felek között, azzal, hogy a bérlő a bérleményt bérleti díj megfizetése után jogosult használni, az alábbiak szerint:

**2021. szeptember 01-től** hétköznapokon 08:00 óra és 15:00 óra között, előre egyeztetett időpontokban.

**1.2.** A bérlő kizárólag a jelen szerződésben megjelöltek céljából jogosult a bérleményt használni. A bérlő a bérleményt tiszta, rendeltetésszerű használatra alkalmas állapotban köteles minden használat után elhagyni. A bérlő a bérlemény bérleti jogának átengedésére nem jogosult.

**2.** A nemzeti vagyonról szóló ***2011. évi CXCVI. törvény*** alapján a bérlő kijelenti,hogya számára előírt beszámolási, nyilvántartási, adatszolgáltatási kötelezettségeket teljesíti; a bérbe vett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja; továbbá a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt. A bérlő kijelenti, hogy átlátható szervezetnek minősül.

**3.A bérbeadó kötelezettségei, jogai:**

**3.1.** A bérbeadó

* a bérlő szükségtelen háborítása nélkül jogosult ellenőrizni a használatot;
* követelheti a rendeltetésellenes vagy szerződésellenes használatból eredő kárának megtérítését,
* ha a bérlő a közbiztonságot, a közerkölcsöt veszélyeztető, a lakosság nyugalmát zavaró tevékenységet folytat a helyiségben, a bérbeadó a bérlemény bérlő általi további használatát a bérlő felelősségére megtiltja.

**3.2.** A bérbeadó a bérlemény használata ellenértékeként a jelen szerződésben meghatározottak szerint bérleti díjra jogosult.

**4. A bérlő kötelezettségei, jogai:**

**4.1.** A bérlő kizárólag a jelen szerződésben meghatározott célból jogosult a bérleményt használni. A bérleményben megtartani tervezett oktatáshoz, rendezvényhez esetlegesen szükséges hatósági engedélyek, hozzájárulások beszerzése, a bejelentési kötelezettségek teljesítése a bérlő kötelessége és felelőssége. Az ennek elmulasztásából eredő jogkövetkezményekért a bérlő teljeskörű felelősséggel tartozik.

**4.2.** A bérlő a bérleményt a rendeltetésének, a vonatkozó jogszabályoknak és jelen szerződésnek megfelelően, a baleset- és tűzvédelmi előírások betartásával használhatja.

**4.3.** A bérlő felelős minden olyan kárért, amely a rendeltetésellenes, jogszabály- vagy szerződésellenes használat következménye, függetlenül attól, hogy azt saját maga vagy az oktatáson, rendezvényen részt vevő személy (tanuló, vendég, személyzet, stb) okozza.

**4.4.** A bérlő kötelessége biztosítani a bérleménybe bevitt és ott elhelyezett összes eszköze és vagyontárgya megőrzését, az azokban bekövetkező hiány vagy kár veszélyét a bérlő viseli. A bérlő felel a bérleményben általa bevitt és elhelyezett eszköz, vagyontárgy, értéktárgy legkésőbb a szerződés megszűnésekori elszállításáért. A bérleményben hagyott eszköz, érték- vagy vagyontárgyért a bérbeadó felelősséget nem vállal.

**4.5.** A bérlő a bérlemény használatának ideje alatt köteles az épület, illetve az épület berendezéseinek állagát, épségét megőrizni. Amennyiben a használat ideje alatt személyben, dologban, az épületben vagy annak valamely berendezésében a bérlőnek felróható okból valamilyen sérülés, kár keletkezik, azért a bérlő teljeskörű felelősséggel tartozik a bérbeadó felé.

**4.6.** A bérlő a bérleményen átalakítást nem végezhet, köteles az eredeti állapotot fenntartani. A bérlő a jelen szerződés aláírásával egyidejűleg meggyőződött a bérlemény állapotáról, annak előnyeiről és hátrányairól, viseli a használata során a közművek esetleges hibáiból felmerülő kockázatot és annak következményeit.

**4.7.** A bérlemény használatával összefüggésben keletkezett mindennemű hulladék hatályos jogszabályi előírások szerinti tárolásáról és elszállításáról a bérlőnek kell gondoskodnia a saját költségén.

**4.8.** A bérlő a bérlemény használata ellenértékeként a jelen szerződés 5. pontjában meghatározottak szerint bérleti díj fizetésére köteles.

**4.9.** Amennyiben harmadik személy a bérbeadóval szemben a bérlőnek felróható tevékenységgel vagy mulasztással összefüggésben igényérvesítéssel lép fel, úgy a bérlő köteles a bérbeadót a kártérítés alól haladéktalanul mentesíteni, és tevékenységéért vagy mulasztásáért felelősséget vállalni.

**4.10.** A bérlő a bérlemény használatára egyebekben a ***nemzeti vagyonról szóló 2011. évi CXCVI. törvény*** szerint jogosult.

**4.11.** A bérlő a bérlemény rendezett állapotban történő tartásáról, tisztán tartásáról folyamatosan gondoskodik, amelynek módjáról a bérlő előzetesen egyeztet a bérbeadó személyzetével, akik a bérlemény használatának ideje alatt a bérlemény helyszínén jelen vannak. A bérbeadó a személyzetről előzetesen tájékoztatja a bérlőt.

**5. Bérleti díj, számlázás, szerződési biztosíték:**

**5.1.** A jelen szerződés alapján a bérlemény szerződés- és jogszabályszerű használatának díja az alábbiak szerint alakul:

**A bérleti díjtételek alapján a bérlő által fizetendő bérleti díj összesen havi bruttó 80.000.-Ft (bruttó Nyolcvanezer forint). A bérleti díj mentes az adó alól a 2007. évi CXXVII. tv. 86.§. (1) bekezdés l. pontja alapján.**

**5.2.** A bérlő a bérleti díjat legkésőbb minden hónap 10-dik napjáig rendezi a Városi Kincstáráltal kibocsátott számla alapján a 11744144-15445964 számú számlára történő átutalással.

**6. A szerződés módosítása, megszűnése:**

A szerződést bármelyik fél 60 napos felmondási idővel, indoklás nélkül felmondhatja, illetve a szerződés bármelyik fél megszűnése esetén automatikusan megszűnik.

Az automatikus megszüntetés esetén felek tudomásul veszik, hogy ebből eredően kártérítési igényt nem támasztanak.

**6.1.** Rendkívüli felmondásnak van helye különösen, ha Használó írásbeli felszólítást követően:

a) a Sportcsarnok épületét, helyiségeit, a berendezéseket rongálja, vagy rendeltetésével, illetve a szerződésben foglaltakkal ellentétesen használja;

b) a használattal felmerülő bérleti díjat határidőben nem fizeti meg;

c) a Megállapodásban vállalt vagy jogszabályban előírt egyéb lényeges kötelezettségét nem teljesíti.

**6.2.** A jelen szerződés megszűnése esetén a bérlő köteles a bérleményt rendeltetésszerű használatra alkalmas, tiszta állapotban a bérbeadónak átadni és a bérleményt haladéktalanul, azonnali hatállyal elhagyni.

**6.3.** A szerződő felek rögzítik, hogy a jelen szerződés bármely fél részéről történő felmondása, illetőleg a szerződés megszűnése a szerződésszegéshez fűződő egyéb szankciók vagy jogosultságok gyakorlását nem zárja ki, illetve nem korlátozza.

**6.4.** A bérlő tudomásul veszi, hogy a bérbeadó jogosult a jelen szerződést azonnali hatállyal megszüntetni, amennyiben a bérlő nem minősül átlátható szervezetnek. A bérlő átláthatósági nyilatkozata a jelen szerződés 1. számú mellékletét képezi.

**7. Záró rendelkezések:**

**7.1.** A jelen szerződést érintő bármilyen körülményben bekövetkezett változást a szerződő felek haladéktalanul kötelesek egymás irányába írásban jelezni. Az ennek elmulasztásából eredő károkért a mulasztó fél teljeskörű felelősséggel tartozik.

**7.2.** A szerződő felek kötelezik magukat, hogy a jelen szerződésben meghatározott feladataik teljesítése, ellátása során a tudomásukra jutott információt, adatot, dokumentumot időbeli korlátozás nélkül bizalmasan, üzleti titokként kezelik, és azokat kizárólag a jelen szerződés teljesítése körében használhatják fel. A szerződő felek ezen kötelezettségének megszegése esetén teljes kártérítési felelősséggel tartoznak. A szerződő felek jelen pont szerinti kötelezettségéről kötelesek alkalmazottaikat, megbízottjaikat is tájékoztatni. Az ennek elmulasztásából eredő károkért a mulasztó fél felelősséggel tartozik.

**7.3.** A szerződő feleknek mindent meg kell tennie azért, hogy a jelen szerződéssel kapcsolatos bármely nézeteltérést vagy jogvitát békés tárgyalások útján, közvetlenül rendezzenek. Amennyiben ez nem lehetséges, a szerződő felek kikötik a jelen jogügyletből eredő vitás kérdéseik rendezésére értékhatártól függően a Nyíregyházi Járásbíróság, illetve a Nyíregyházi Törvényszék kizárólagos illetékességét.

**7.4.** A jelen szerződésben nem szabályozott kérdésekben a Polgári Törvénykönyvről szóló ***2013. évi V. törvény*** rendelkezései, a nemzeti vagyonról szóló ***2011. évi CXCVI. törvény***, valamint a vonatkozó egyéb hatályos jogszabályi rendelkezések az irányadóak.

**7.5.** A jelen szerződés teljesítésével, kapcsolatos nyilatkozattételre és képviseletre jogosultak:

**Bérbeadó részéről: Bérlő részéről:**

**Huri-Szabó Szilvia Bereczki Éva igazgató**

**4440 Tiszavasvári, Báthory u. 6. 4405 Nyíregyháza, Tünde utca 10/a.,**

**Tel: 06 42 520-052 e-mail:** **abigel.iskola@gmail.com**

**e-mail: huri.szaboszilvia@varosikincstar.t-online.hu**

A jelen szerződés teljesítését érintő értesítést, közlést, nyilatkozatot csak a jelen pontban meghatározott azok megtételére jogosult személy tehet, amely értesítés, közlés, nyilatkozat csak írásban érvényes, és akkor tekinthető megtörténtnek, ha azt személyesen, ajánlott vagy tértivevényes postai küldeményként, telefax, vagy e-mail útján bizonyíthatóan kézbesítették, és a szerződő felek a jelen szerződésben megegyező címzéssel látták el.

**7.6. Adatkezelés:**

* 1. A bérlő önkéntes hozzájárulását adja ahhoz, hogy a bérbeadó a díj számlázása céljából – saját pénzügyi rendszerében – kezelhesse a díj meghatározásához és a számlázáshoz szükséges és elégséges, rendelkezésre bocsátott adatait (különösen: név, székhely, adószám, telefonszám, e-mail cím, stb.).
	2. A bérlő a jelen szerződésben rögzített személyes és más adatok bérbeadó általi, jogszabályi előírásoknak megfelelő kezeléséhez a jelen szerződésből eredő jogok, kötelezettségek érvényesítése céljából önként hozzájárul.
	3. A szerződő felek kijelentik, hogy a jelen jogviszonnyal összefüggésben tudomásukra jutott személyes- és egyéb adatokat titkosan kezelik, azokat csak a vonatkozó jogszabályokban meghatározott szervek részére adják ki, a kapcsolódó jogszabályi előírásoknak megfelelően.
	4. A szerződő felek a jelen dokumentumban adott adatkezelési felhatalmazása kizárólag a jelen szerződésben meghatározott személyes és egyéb adatok körére terjed ki.
	5. A nem a jogszabályoknak, valamint nem a jelen szerződésben meghatározottaknak megfelelő adatkezelésből eredő jogkövetkezményekért, károkért a mulasztó fél teljeskörű felelősséggel tartozik.
	6. Az adatkezelés időtartama: a jelen szerződés alapján fennálló jogok, kötelezettségek érvényesítésére jogszabályban meghatározott határidő leteltéig (elévülésig), illetve az adatkezelésre vonatkozó jogszabályban meghatározott határidő letelte.

**A jelen szerződés 1. számú mellékletét képezi a bérlő átláthatósági nyilatkozata.**

A szerződő felek a jelen három, egymással mindenben megegyező példányban készült szerződést, melyből egy példány a bérlőt, kettő példány a bérbeadót illet meg, együttesen elolvasták, értelmezték, és mint akaratukkal mindenben megegyezőt az aláírásra, valamint nyilatkozattételre jogosult képviselőik jóváhagyólag írják alá.

**Kelt.: Tiszavasvári, 2021…………………………...**

|  |  |
| --- | --- |
|  |  |
| *………………………………………***Városi Kincstár***Bérbeadó képviseletében**Huri-Szabó Szilvia* *igazgató**P. H.* | ………………………………………**Abigél Alapfokú Művészeti Iskola** **és Gimnázium***Bérlő képviseletében*Bereczki Éva igazgató*P. H.* |